ຄະນະໂຄສະນາຫາສຽງ ຂອງ ປ. ທຣໍາ 2 ທ່ານ ຖືກຕັ້ງຂໍ້ຫາເພີ້ມ 32 ກະທົງ
ຢູ່​ໃນບັນດາ​ ຂໍ້​ກ່າວ​ຫາ​ໃໝ່​ເຫລົ່ານີ້ ກໍມີ​ການ​ກ່າວ​ຫາ​ວ່າ ທ່ານມາ​ນາ​ຟອດທ໌ ໂດຍ​ໄດ້​ຮັບ​ການ​ຊ່ວຍ​ເຫລືອ ​ຈາກ​ທ່ານ ​ເກດສ໌ ໄດ້​ຟອກ​ເງິນ​ ຫລາຍ​ກວ່າ 30 ລ້ານ​ໂດ​ລາ ​ຜ່ານ​ບັນຊີ ​ຢູ່​ນອກ​ປະ​ເທດ.
ໄອຍະການພິເສດ ທ່ານໂຣເບີດ ມັລເລີ (Robert Mueller) ໄດ້ຕັ້ງຂໍ້ກ່າວ ຫາເພີ້ມ ຕໍ່ທ່ານພອລ ມານາຟອດທ໌ (Paul Manafort) ອະດີດປະທານ ຄະນະໂຄສະນາຫາສຽງຂອງປະທານາທິບໍດີດໍໂນລ ທຣໍາ ແລະທ່ານ ຣີເຈີດ ເກດສ໌ (Richard Gates) ອະດີດຜູ້ຊ່ວຍຂອງທ່ານ ໃນວັນພະ ຫັດວານນີ້ ຂໍ້ກ່າວຫາ 32 ກະທົງ ກ່ຽວກັບການຫລີກລ່ຽງການເສຍພາສີແລະສໍ້ໂກງທະ ນາຄານ ແມ່ນເພີ້ມເຂົ້າໃສ່ຂໍ້ກ່າວຫາກ່ອນໜ້ານີ້ ໃນການຟອກເງິນ ແລະບໍ່ ຈົດທະບຽນ ວ່າເປັນນັກສືບຕ່າງປະເທດ ທີ່ມີສ່ວນພົວພັນກັບວຽກງານທີ່ພວກ ເຂົາເຈົ້າເຮັດ ໃນການສະໜັບສະໜຸນພວກນັກການເມືອງໃນຢູເຄຣນ ຢູ່ໃນບັນດາຂໍ້ກ່າວຫາໃໝ່ເຫລົ່ານີ້ ກໍມີການກ່າວຫາວ່າທ່ານມານາຟອດທ໌ (Manafort) ໂດຍໄດ້ຮັບການຊ່ວຍເຫລືອຈາກທ່ານ ເກດສ໌ (Gates) ໄດ້ ຟອກເງິນຫລາຍກວ່າ 30 ລ້ານໂດລາ ຜ່ານບັນຊີຢູ່ນອກປະເທດ ແລະ "ໃຊ້ ຄວາມຮັ່ງມີທີ່ເຊື່ອງຊ້ອນຢູ່ຕ່າງປະເທດເພື່ອໃຊ້ຈ່າຍໃນການດໍາລົງຊີວິດແບບ ຟຸມເຟືອຍຢູ່ໃນສະຫະລັດ ໂດຍທີ່ບໍ່ໄດ້ເສຍພາສີ ສໍາລັບລາຍຮັບດັ່ງກ່າວນັ້ນ " ທັງສອງທ່ານໄດ້ປິດບັງເງິນທີ່ພວກທ່ານຫາໄດ້ ຈາກການເຮັດວຽກຢູ່ຢູເຄຣນ ໂດຍເວົ້າວ່າມັນເປັນ "ເງິນກູ້" ເພື່ອຫລີກລ່ຽງການເສຍພາສີ ແລະປອມແປງ ເອກະສານການເງິນທີ່ເວົ້າວ່າມີລາຍຮັບຫລາຍກວ່າຕົວຈິງ ເພື່ອໃຫ້ຕົນເອງ ໄດ້ຮັບເງິນກູ້ຕື່ມ ຂໍ້ກ່າວຫາເຫລົ່ານີ້ຍັງເວົ້າອີກວ່າ ພວກເຂົາເຈົ້າໄດ້ໃຊ້ເງິນເພື່ອຊື້ອະສັງຫາລິມະຊັບ, ທໍາການສ້ອມແປງເຮືອນໃຫ້ງາມຂຶ້ນ ແລະຢູ່ໃນກໍລະນີຂອງທ່ານເກດສ໌ (Gates) ນັ້ນ ແມ່ນຈ່າຍສໍາລັບຄ່າຮຽນໃຫ້ລູກຂອງຕົນອີກດ້ວຍ ທັງທ່ານມານາຟອດທ໌ (Manafort) ແລະທ່ານເກດສ໌ (Gates) ຕ່າງກໍກ່າວ ວ່າຕົນບໍ່ມີຄວາມຮັບຜິດໃນຂໍ້ກ່າວຫາຟອກເງິນແລະການວິ້ງເຕັ້ນໃຫ້ສະມາ ຊິກລັດຖະສະພາສະໜັບສະໜຸນຂໍ້ສະເໜີຂອງຕົນ ທີ່ມີໃນເມື່ອກ່ອນ ແລະ ຖືກຕັ້ງຂຶ້ນໃນເດືອນຕຸລາ 2017 ຜ່ານມານັ້ນ ການກ່າວຫາຕໍ່ທ່ານມານາຟອດທ໌ (Manafort) ແລະທ່ານເກດສ໌ (Gates) ບໍ່ໄດ້ກ່ຽວພັນໂດຍກົງ ກັບຂໍ້ກ່າວຫາທີ່ເວົ້າວ່າ ຄະນະໂຄສະນາຫາສຽງຂອງ ທ່ານທຣໍາ ມີການສົມຮູ້ຮ່ວມຄິດກັບຣັດເຊຍ ໃນການເລືອກຕັ້ງປີ 2016 ທ່ານມັລເລີ (Robert Mueller) ໄດ້ເຂົ້າກໍາວຽກງານການສອບສວນທ່ານ ມານາຟອດທ໌ (Manafort) ໃນເວລາທີ່ທ່ານໄດ້ເຂົ້າຮັບຕຳແໜ່ງ ເປັນຜູ້ສືບ ສວນເລື່ອງຣັດເຊຍໃນກາງເດືອນພຶດສະພາ ປີ 2017 ທ່ານໄດ້ເຂົ້າຮັບຕຳ ແໜ່ງດັ່ງ ກ່າວຫລັງຈາກທ່ານ ເຈມສ໌ ໂຄມີ (James Comey) ຫົວໜ້າອົງ ການເອັຟບີອາຍ (FBI) ໃນເວລານັ້ນ ຖືກທ່ານທຣໍາ ປົດອອກຈາກຕໍາແໜ່ງ ໃນຕົ້ນເດືອນພຶດສະພາປີ 2017